kardosdrur/scandi-wiki huggingface dataset:
Bernhard Grodtschilling

Bernhard Grodtschilling (2. maj 1697 – 2. august 1776) var en dansk søofficer og maler, bror til Bendix Grodtschilling den yngste.

Han var søn af Bendix Grodtschilling den yngre og blev kommandørkaptajn og maler og leverede kongerne en række malerier, især billeder af søslag, bl.a. af Tordenskiolds togt til Ny Elfsborg, et billede af Frederik IV på en abildgrå hest (1724) (formentlig det på Rosenborg) og billeder af de to grønlændere, som 1724 kom herned, samt et stort billede af kongen til hest ved Stades erobring.

Han ægtede Marie Cathrine Bentsdatter (1696-1771) og var far til Frederik Grodtschilling.

Kilder 
 Otto Andrup, "Bernhard Grodtschilling", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Søofficerer fra Danmark
Malere fra Danmark
Marinemalere
Danskere i 1700-tallet
Bernhard
Personer i Dansk Biografisk Leksikon
Gulf Air

Gulf Air er det nationale flyselskab fra Bahrain. Selskabet har hub og hovedkontor på Bahrain International Airport ved Muharraq. Gulf Air blev etableret i 1950 og har siden 6. november 2007 været ejet af staten Bahrain.

Gulf Air fløj i november 2011 til over 50 destinationer. Flyflåden bestod af 35 fly med en gennemsnitsalder på 6.3 år. Heraf var der 14 eksemplarer af typen Airbus A320-200 og 10 af Airbus A330-200.

Eksterne henvisninger 

 Gulf Airs officielle hjemmeside

Referencer 

Flyselskaber fra Bahrain
Etableret i 1950
Georg Grodtschilling

Georg Joachim Grodtschilling (født 6. februar 1785 i Frederiksværn, død 6. juli 1812 om bord i fregatten Najaden ved Lyngør) var en dansk søofficer.

Hans forældre var kommandør, senere kontreadmiral Frederik Grodtschilling og Frederikke Louise født Lütken (1747-1814). Grodtschilling blev kadet 1795, sekondløjtnant 1803 og premierløjtnant 1809. 1804 var han med fregatten Najaden i Middelhavet, 1805-07 anden lærer i matematik på Søkadetakademiet, august-september 1807 adjudant hos kommandørkaptajn Johan Cornelius Krieger, der var chef for Københavns flydende Defension, og 1808-09 ved rokanonbådsflotillen i Storebælt. Her udmærkede Grodtschilling sig 3. juni 1808 ved erobringen af den engelske orlogsbrig Tickier ved Fejø, hvor han blev hårdt såret, og året efter ved ekspeditionen til Romsø. Han fik anbefaling af sin chef, premierløjtnant Christian Wulff, "for den udmærkede Raskhed, Konduite og Activitet, han ved enhver Lejlighed har vist" og blev 1809 Ridder af Dannebrog. 1810-12 var han atter lærer ved Søkadetakademiet og kom i foråret 1812 med den nybyggede fregat Najaden (chef: Kaptajn Hans Peter Holm), til Norge. Han deltog om bord i Najaden i kampen i Lyngør havn med det engelske linjeskib Dictator, faldt i slaget og blev begravet i Krigergraven på Langesund Kirkegård. Også hans ældre bror Frederik (1782-1820), som blev kaptajn 1817, deltog i dette slag. 

Han blev gift 2. juni 1811 i Helsingør (Sankt Mariæ Kirke og Vor Frue Kloster) med Charlotte Elisabeth de Tuxen (29. april 1795 i Helsingør – 4. august 1872 i København) (gift 2. gang 1813 med major, senere generalmajor Friedrich Detlev Heinrich von Dudden, 1768-1850, 3. gang 1821 med auditør, kammerjunker Frederik Stephanus Thorkelin, 1794-1840 (gift 2. gang 1827 med Charlotte Emilie Lillienschiold, 1804-1840); begge ægteskaber opløst), datter af kaptajn, senere admiralitetsråd Louis de Tuxen og 1. hustru.

Der findes en physionotrace af Edme Quenedey des Ricets og xylografi efter maleri 1873.

Kilder 
 Theodor Topsøe-Jensen, "Georg Grodtschilling", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 

Søofficerer fra Danmark
Riddere af Dannebrog
Personer i Englandskrigene fra Danmark-Norge
Faldne danske militærfolk
Danskere i 1700-tallet
Danskere i 1800-tallet
Georg
Personer i Dansk Biografisk Leksikon
Friedrich Detlev Heinrich von Dudden

Friedrich Detlev Heinrich von Dudden (20. februar 1768 i Glückstadt – 31. maj 1850) var en dansk officer, som sluttede sin karriere i infanteriet som generalmajor.

22. oktober 1813 ægtede han Charlotte Elisabeth de Tuxen (29. april 1795 i Helsingør – 4. august 1872 i København), datter af kaptajn, senere admiralitetsråd Louis de Tuxen og 1. hustru., men ægteskabet blev opløst.

Kilder 
 Ridefoged Lorenz Tuxens efterslægt 

Generalmajorer fra Danmark
Personer fra Glückstadt
Danskere i 1700-tallet
Danskere i 1800-tallet
Gerhard Grothusen

Gerhard Grothusen (9. oktober 1806 i Rendsburg – 29. september 1878 i Plön) var en holstensk amtmand.

Han var en søn af overkontrollør for Hertugdømmerne Slesvig og Holsten, justitsråd Gerhard (Gerhd) Grothusen (3. oktober 1765 i Itzehoe – 3. august 1832 i Rendsburg). Efter at have taget juridisk eksamen i Glückstadt blev han 1832 volontær i Rentekammerets Tyske Kancelli, 1834 fuldmægtig, 1837 sekretær og 1840 kommitteret. Han var medstifter af Det Sjællandske Jernbaneselskab og valgtes på den konstituerende generalforsamling 2. juli 1844 til medlem af jernbanedirektionen, i hvilken han blev kassedirektør, medens Gustav Skram blev udførende og sekretær Søren Hjorth teknisk direktør. Denne direktion ledede ikke alene København-Roskilde-banens anlæg, men også dens drift, efter at den 26. januar 1847 var blevet åbnet for publikum. Det lykkedes den dog ikke at tilvejebringe den fornødne kapital til banens fortsættelse til Korsør, uagtet Grothusen og Skram i dette øjemed foretog flere rejser til udlandet. Da derhos aktieselskabet befandt sig i stor pengeforlegenhed, idet banens anlæg havde kostet 1.190.000 Rdl., medens aktiekapitalen kun var 1500000 Rdl., udtrådte Grothusen 1. januar 1848 sammen med Hjorth af bestyrelsen og efterfulgtes af Müller og Viggo Rothe.

Gorthusen, som 1846 var blevet deputeret og chef for Rentekammerets 3. sektion med etatsråds titel, fratrådte i efteråret 1848 ligeledes sin stilling i Rentekammeret, da dette hævedes, men blev i København, medens flertallet af de holstenske embedsmænd for længst var flygtet efter oprørets udbrud, og indtrådte, efter i 1851 at have erholdt konferensrådstitlen, i 1852 atter i statstjenesten som departementschef i Det holsten-lauenborgske Ministerium, ved hvis organisation han efter kongens ønske var blevet taget med på råd. 1859 udnævntes han til amtmand over amterne Travendal, Reinfeld og Rethwisch og forblev efter Holstens afståelse i tjenesten, men blev allerede i foråret 1866 pensioneret af den østrigske statholder, feltmarskal-løjtnant Ludwig Karl Wilhelm von Gablenz, og flyttede til Plön, hvor han døde 29. september 1878. 25. april 1853 var han blevet Ridder af Dannebrog.

Han ægtede 29. september 1837 Marie Louise Bruhn (6. juli 1817 – 16. december 1885).

Kilder 
 H.R. Hiort-Lorenzen, "Gerhard Grothusen", i: C.F. Bricka (red.), Dansk Biografisk Lexikon, København: Gyldendal 1887-1905.

Amtmænd fra Holsten
Jurister fra Tyskland
Departementschefer i Ministeriet for Hertugdømmerne Holsten og Lauenborg
Riddere af Dannebrog
Danskere i 1800-tallet
Jernbanefolk fra Danmark
Personer i Dansk Biografisk Leksikon
Kollegiedeputerede fra Danmark
Konferensråder fra Danmark
Hinrich August Springer

Hinrich August Springer (11. juli 1817 i Kaltenkirchen – 6. januar 1878 i Kiel) var en holstensk amtmand.

Han var søn af Kirchspielvogt i Kaltenkirchen (i Holsten) Hinrich Springer og Ernestine f. Meier, studerede i Kiel og Göttingen og tog 1839 juridisk eksamen i Kiel. 1848 konstituerede den provisoriske regering ham som aktuar i Segeberg, og 1. august samme år blev han kontorchef i indenrigsdepartementet i Rendsborg, 1849 departementschef i Krigsdepartementet. Fra juni 1849 til 1850 var han medlem af den slesvig-holstenske landsforsamling, 1852 konstitueredes han som kontorchef i Det holstenske Ministerium i København, fik 1854 kongelig udnævnelse og blev 1855 departementschef. 1856 og 1859 var han tilforordnet hos den kongelige kommissarius i Itzehoe Stænder, og 1858 blev han etatsråd. 1858 sad han i Rigsrådet og var her medstiller af forslaget om at indskrænke Rigsrådets forhandlinger til den løbende forvaltning.

1862 udnævntes han til amtmand over Segeberg og Travendal Amter og forblev her i preussisk tjeneste. 1866 var han i København som kommissær for den østrigsk-preussiske civilmyndighed. 1868 blev han råd i det preussiske overpræsidium i Kiel, samme år med 4 ugers mellemrum regeringsråd og gehejmeregeringsråd. Fra 1870-73 var han medlem for Stormarn af det preussiske deputeretkammer og sluttede sig her til det frikonservative parti. Springer døde 6. januar 1878 i Kiel efter 17. marts 1859 at have ægtet Ida Emilie Henriette Bülow (18. november 1832 i Viborg -), datter af kammerjunker, by- og herredsfoged i Store Heddinge Frants Frederik Vilhelm Bülow. Han var Ridder af Dannebrog og Dannebrogsmand.

Kilder 
 H.R. Hiort-Lorenzen, "Hinrich August Springer", i: C.F. Bricka (red.), Dansk Biografisk Lexikon, København: Gyldendal 1887-1905.

Amtmænd fra Holsten
Jurister fra Danmark
Departementschefer i Ministeriet for Hertugdømmerne Holsten og Lauenborg
Medlemmer af Rigsrådet (1855-1866)
Danskere i 1800-tallet
Tyskere i 1800-tallet
Politikere fra Preussen
Riddere af Dannebrog
Personer i Dansk Biografisk Leksikon
Personer fra Holsten
Etatsråder fra Danmark
Flybe

Flybe var et lavprisflyselskab fra England. Selskabet har hovedkontor på Exeter International Airport i Devon. Flybe blev etableret i 1979 under navnet Jersey European Airways.

Historie 
Flybe startede deres flyvninger 1. november 1979 under navnet Jersey European Airways (JEA), som et resultat af fusionen imellem Intra Airways fra Jersey og det Bournemouth-baserede selskab Express Air Services.

Det finske flyselskab Finnair og Flybe overtog 1. august 2011 det fulde ejerskab over det regionale flyselskab Finncomm Airlines fra Finland. Dette skete ved at Flybe fik 60 % af aktierne og ansvaret for den operationelle drift, og Finnair ejede de sidste 40 % af selskabet. Finncom blev senere omdøbt til Flybe Nordic.

Konkurs 
Den 4. Marts 2020 klokken 23:00 erklærede Flybe konkurs-begæring med øjebliklig virkning. Dette skete efter længere tids økonomiske vanskeligheder. Tilbagegangen i flytrafikken under corona-krisen blev den sidste dråbe, der fik bægeret til at flyde over, for selskabet.

Flybes konkurs får store konsekvenser for indenrigstrafikken og for flere mindre regionale lufthavne i Storbritannien, specielt Exeter og Southampton. En del af de mere profitable ruter er dog blevet overtaget af andre regionale britiske flyselskaber som f.eks. Eastern Airways. og Loganair.

Den sidste Flybe flyvning landede i London Heathrow 4. marts klokken 23:40 dansk tid og var dermed den sidste Flybe landing for altid.

Det sker her ved at den Britiske regering tog 10 mill£ fra Flybe
Uddrag fra artikel
Tidligere rapporterede Financial Times, at Flybe var villig til at gå glip af et lån på 100 mio. Pund fra regeringen, hvilket betyder, at det sammensatte regionale luftfartsselskabs overlevelse kan hænge sammen med, om budgettet i næste uge inkluderer en reduktion i lufttrafikpassagerens told (APD).

Fly og destinationer 
Flybe fløj i november 2011 til over 60 destinationer. Flyflåden bestod af 66 fly med en gennemsnitsalder på 5.6 år. Heraf var der 40 eksemplarer af typen Bombardier Dash 8 Q400 med 78 sæder og 10 af Embraer ERJ-195 med plads til 118 passagerer. Den 20. juli 2010 underskrev Flybe en købsaftale om 35 fly af typen Embraer E-175 med den brasilianske flyproducent Embraer. Disse vil blive leveret fra juni 2011 til marts 2017 med en konfiguration med plads til 88 passagerer.

Eksterne henvisninger 

 Flybes officielle hjemmeside

Referencer 

Flyselskaber fra Storbritannien
Etableret i 1979
Paul Erdahl

Paul Erdahl (16. maj 1902 – 8. februar 1985) var en norsk bokser som deltog under Sommer-OL 1920.

I 1920 blev han elimineret i kvartfinalen i vægtklassen fjervægt. Efter første runde vandt han en kamp mod Frederick Adams i anden runde, men tabte den næste kamp mod den kommende guldmedaljevinder Paul Fritsch. Han deltog i Norgesmesterskaberne to gange i 1919 og 19, hvor han vandt en sølvmedalje i vægtklassen bantamvægt, samt en guldmedalje i vægtklassen letvægt.

Eksterne henvisninger 
 List of Norwegian boxers  
 

Boksere fra Norge
Olympiske boksere fra Norge
Patrice O'Neal

Patrice Lumumba Malcolm O'Neal (bedre kendt som Patrice O'Neal) (7. december 1969 – 29. november 2011) var en amerikansk komiker og skuespiller.

Eksterne henvisninger 

 

Skuespillere fra USA
Hasan Al

Hasan Al (født 18. juni 1972 i Sivas) er en tyrkisk-født bokser fra Danmark, bedst kendt for at have vundet titlen i EM i amatørboksning 1996.

Amatør 
Hasan Al stillede op som dansk bokser ved EM i 1996, hvor han vandt finalen mod Marian Simion. Ved Sommer-OL 1996 besejrede han Sergiy Dzindziruk men tabte senere til Simion. Han boksede for Frederiksværk Bokseklub.

Professionelle karriere 
Al blev professionel i vægtklassen mellemvægt i 1996, men forblev som professionel uden de store resultater. Han besejrede Meldrick Taylor på point i 1998. I 2001 tabte han til Carlos Baldomir, som hans eneste tabte kamp. Han trak sig tilbage fra boksningen i 2004.

Kilder

Eksterne henvisninger 
 
 EM 1996 
 Sommer-OL 1996 

Mandlige boksere fra Danmark
Olympiske boksere fra Danmark
Boksere ved sommer-OL 1996
Deltagere for Danmark ved sommer-OL 1996
Emil Andreasen

Alfred Viggo Emil Andreasen kaldet ”Bryggeren” (senere Fjordvald; 4. september 1895 i København – 26. maj 1972 smst) var en dansk bokser som deltog under Sommer-OL 1920. Han boksede for IK99, i København.

I 1920 blev han elimineret i kvartfinalen i vægtklassen letsværvægt under OL efter at han tabte en kamp mod britten Hugh Brown. Han blev professionel 1920 og var et stort navn i dansk professionel boksning, men blev slået af den danske sværvægteren Cordt Andersen i 1924.

Eksterne henvisninger 
 

Mandlige boksere fra Danmark
Personer fra København
Olympiske boksere fra Danmark
Boksere ved sommer-OL 1920
Deltagere for Danmark ved sommer-OL 1920
Subnotebook

Subnotebook er en type mindre bærbar computer. Intel kalder det samme produkt for Ultrabook, der kræver at den bærbare computer skal overholde visse krav, for at producenten har lov til at kalde den for en Ultrabook. Kravene omfatter bl.a. tykkelse, batterilevetid og typen af processor.

Udseende
En Ultrabook vejer mindre, ca. 1,3 – 2 kilogram og er primært fremstillet af aluminium. I forhold til andre bærbare computere er motherboardet mindre og der er mere plads til batteriet, så den kan køre i længere tid. Desuden har den kombineret CPU (Central Processing Unit) og GPU (Graphics Processing Unit). Den fås med i5 og i7 processorer.

Udbydere
De første udbydere af Subnotebooks er Acer, Asus, Toshiba og Samsung.

Eksterne henvisninger 

Bærbare computere
Bermudas fodboldforbund

Bermudas fodboldforbund, blev grundlagt i 1928, og er det fodboldforbund i Bermuda og organiserer bermudas landshold. Forbundet er også ansvarligt for de sportslige ligaer på øen.

Ligaer fra højeste til laveste 
 Cingular Wireless Premier Division
 First
 Commercial A
 Commercial B
 Women's
 Youth

Youth 
Ungdomsligaen består af Taco League og Enchilada League (Egentlig BYSP (Bermuda Youth Sports Programs) og andre Ø-hold som North Village og Somerset).

Eksterne henvisninger 
 Bermuda FA Official site 
 Bermuda  at FIFA site 

Fodboldforbund
Etableret i 1928
Nationale fodboldforbund i CONCACAF
Øen

Øen kan henvise til:

 Ø - basistydning
 Øen (film) - fra 1980
 Øen (tv-serie) - dansk tv-serie fra 2007
 Øen (Lost) - Øen i tv-serien Lost
 Øen (dokumentarfilm) – dansk dokumentarfilm fra 1967 instrueret af Per Larsen
 Øen - en ny begyndelse - realityshow fra 2019- på DR1
Deal of the day

Deal of the day er et tilbud, der er tidsbegrænset og giver procentvise rabatter på services og produkter. Anført af det amerikanske GroupOn, der i 2010 gennemgik en meget kraftig vækst, voksede det danske marked i 2010-2011 fra få til mange spillere, hvor store tjenester er downtown.dk (udsprunget af Downtown Magazine), Sweetdeal (Berlingske Media) og SpotDeal (JP/Politikens Hus)

Referencer 

Handel
Lake Manyara nationalpark

Lake Manyara nationalpark ligger i det  nordlige  Tanzania nær en lille by, Mto wa Mbu cirka 120 km. vest for Arusha.

Parken har et areal på 320 km² hvoraf de  220 km² er Manyarasjøen. Søen ligger i nationalparkens østlige del, den vestlige grænse  dannes af Gregory Rifts  høje bjergtoppe . I den sydlige del findes der varme kilder som på swahili kaldes Maji Moto.

I parken lever de almindeligste afrikanske vilddyr som elefanter, zebraer, flodheste, løver og afrikansk bøffel .
Parken er kendt for løver som klatrer i træerne.

For besøgende i parken er der tre campingpladser, et hotel og flere rastepladser.

Eksterne kilder og henvisninger

 Lake Manyara nationalpark 

Nationalparker i Tanzania
Budolphi Kloster

Budolphi Kloster var en stiftelse under Københavns Magistrat.

Stiftelsen blev oprettet af student Morten Nielsen Budolph ved testamente af 16. marts 1725. Ifølge fundats af 2. november 1836 optog stiftelsen uformuende enker eller ugifte kvinder, særlig gamle og svagelige og som hørte til Københavns borgerstand eller var født i København mod, at de ved optagelsen erlagde 1200 kr., der tilfaldt stiftelsen. Stiftelsen havde 6 friboliger og 5 udlejede boliger. 1858 kom stiftelsen under Magistratens 1. afdeling.

Plejehjemmet Gammel Kloster oprettedes i 1936 med Socialministeriets billigelse som samlet institutioner for Københavns gamle stiftelser. Herunder blev oprettet 6 friboliger under navn af Budolphi Stiftelses Legatboliger, efter at nævnte stiftelses ejendom i Sankt Peders Stræde 12 var afhændet. Samme år blev Budolphi Kloster nedlagt.

De øvrige stiftelser, der kom under Gammel Kloster, var Vartov, M.E. Grøns og Hustrus Friboliger, Abel Cathrines Stiftelse og Konferensråd J.H. Mundts Stiftelse.

Kilder 
 Beskrivelse og arkiv hos Københavns Kommune

Stiftelser i København
Klostre i Danmark
Etableret i 1725
Ophørt i 1936
Østerbro
Martin Siersteds og Hustru Johanne Siersteds Stiftelse

Martin Siersteds og Hustru Johanne Siersteds Stiftelse var en stiftelse i København.

Stiftelsen blev oprettet af Københavns Magistrat ved fundats af 1. november 1948 til opfyldelse af den af partikulier Martin Brabrandt Siersted og hustru Johanne Caroline Siersted, født Johansen, ved testamente af 19. november 1878 trufne disposition – hvorefter der, for deres efterladte formue med renter og renters rente skulle oprettes en stiftelse til friboliger for svagelige og fattige kvinder og særlig enker og døtre inden for de ringe stillede af borgerstanden. Magistraten overdrog til dette formål Siersteds Stiftelse den ejendom (Stormgade 14, havehuset), der tidligere ejedes af Konferensråd J.H. Mundts Stiftelse, som i stedet erhvervede en række friboliger i Gammel Kloster, for hvilke der under samme dato blev oprettet en særlig fundats.

Stiftelsen sorterede under Magistratens 1. afdeling og sorterede frem til 2006 under Sundheds- og Omsorgsforvaltningen. Civilstyrelsen godkendte i 2006, at vedtægterne for Soldenfeldts Stiftelse, H.J. Andersens Stiftelse, Grosserer Goldschmidts Stiftelse, Siersteds Stiftelse og Gammel Kloster blev ændret, således af bestyrelserne fremover kom til at bestå af 5 medlemmer udpeget af beboerne/ældrerådet.

Kilder 
 Beskrivelse og arkiv hos Københavns Kommune

Stiftelser i København
Etableret i 1948
Ophørt i 2006
Indre By (København)
J.H. Mundt

Just Henrik Mundt (født 1. januar 1782 i København, død 26. september 1859 sammesteds) var borgmester i København og bror til professor Carl Mundt.

Han var søn af guldsmed Philip Mundt og Mette Christiane født Winther. Efter i 1798 at være blevet student privat tog han i 1801 juridisk eksamen og blev 1803 kopist i General-Toldkammerets vestindiske kontor. 1804 blev han auditør i Hæren, 1808 tillige regimentskvartermester og 1811 overauditør. 1814-15 var han konstitueret generalauditør ved auxiliærtropperne samt kontingentet i Frankrig. 1816 blev han vicerådmand, 1819 rådmand, 1821 økonomisk direktør ved Frederiks Hospital og 3. oktober 1837 3. borgmester i København, blev 10. april 1844 2. borgmester og gik af 1858. Han var en mand med mangesidige interesser og skrev en (anonym) pjece: Om de engelske Veje (1828). 1834 blev han etatsråd, 1853 konferensråd. 25. maj 1826 blev Mundt Ridder af Dannebrog, 1. august 1829 tillagt rang i 4. klasse nr. 3 og 5. februar 1836 Dannebrogsmand.

Han døde 26. september 1859 ugift i København og legerede en betydelig del af sin store formue i veldædigt øjemed, bl.a. til en stiftelse i Victoriagade (Konferensråd J.H. Mundts Stiftelse).

Kilder 
 C. Christensen, "Just Henrik Mundt", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Danske Jurister 1736-1936.

Borgmestre i København
Auditører fra Danmark
Filantroper fra Danmark
Danskere i 1800-tallet
Personer fra København
Personer i Dansk Biografisk Leksikon
Personer i Napoleonskrigene fra Danmark-Norge
Riddere af Dannebrog
Konferensråder fra Danmark
Troels Lund

Troels Lund kan henvise til flere personer, heriblandt:

 Troels Lund (maler) (1802-1867) – dansk teatermaler
 Troels Troels-Lund (1840-1921) – dansk kulturhistoriker
 Troels Lund Poulsen (født 1976) – dansk folketingspolitiker og minister
 Troels Lund (tv-instruktør) – dansk instruktør
Puerto Ricos kvindefodboldlandshold

Puerto Ricos kvindefodboldlandshold er det nationale kvindefodboldlandshold på Puerto Rico som reguleres af Puerto Ricos fodboldforbund.

Puerto Rico kom automatisk med til CONCACAF-mesterskabet i 1998, men kom klart på en sidsteplads da de tabte samtlige kampe. Efter dette mesterskab blev det til en kvalificering, og Puerto Rico tabte stort til Jamaica. Derefter stillede Puerto Rico ikke op til kvalificeringen hverken til det næste mesterskab eller til kvalificeringen til OL i Athen i 2004. Puerto Rico stillede imidlertid op til kvalificeringen til OL i Beijing i 2008, og overraskede alle ved at slå det langt bedre rangerede, Haiti. I næste runde mødte de Trinidad og Tobago i to kampe på hjemmebane, hvoraf den ene var defineret som en udekamp. Puerto Rico vandt udekampen, 1-0, men tabte hjemmekampen 1-2, og dermed gik Trinidad og Tobago videre til den næste kvalificeringspulje. Puerto Ricos U/17-hold var et af de otte hold som deltog under CONCACAF-mesterskabet.

I kvalificeringen til Gold Cup 2010 vandt Puerto Rico tre ud af de fem kampe, mod Saint Kitts og Nevis, Dominica og Antigua og Barbuda, men blev slået ud efter at de tabte mod Haiti og Cuba i den anden ud af de tre indledende runder. Puerto Rico kan på basis af dette rangeres som et af de otte bedste hold i Caribien, og dermed blandt de 15 bedste i CONCACAF.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
FIFA Team Profile  
Puerto Rican FA

Noter 

Kvindefodboldlandshold
Kvindefodboldlandshold
Storkommandører af Dannebrogordenen

Storkommandør af Dannebrogordenen er den øverste ordensklasse i Dannebrogordenen, som kun tildeles fyrstelige personer. Den blev indstiftet ved reskript af 28. juni 1808 af Frederik 6., hvormed han selv blev stifter og ordensherre. Kvinders adgang til ordenen kom først ved reskript af 10. oktober 1951, skønt ordenens insignier har været tildelt kvinder tidligere.

Der er igennem historien udnævnt 39 Storkommandører. I alt har der været 43 Storkommandører, hvor de fire ikke er udnævnte men indsat som stifter eller anlagt som ordensherrer ved tronskifte. Kun Frederik 8. nåede ikke at udnævne nogle Storkommandører i hans tid som ordensherre (1906-1912).

Det særlige ved ordenstegnet til storkommandør er, at der kun eksisterer otte af slagsen, og at der ikke kan oprettes flere. Der er tilbageleveringspligt, så alle ordener skal afleveres tilbage ved dødsfald, og kan først derefter uddeles på ny

Kilde 
 Lars Stevnsborg: Kongeriget Danmarks ordener , medaljer og hæderstegn, Frederiksberg: Syddansk Universitetsforlag 2005.

Reference 

Lister over personer
Campo Bom

Campo Bom () er en by lokaliseret i valley ved Sinos River, i staten Rio Grande do Sul, Brasilien. Byens borgmester er Faisal Karan, for PMDB.

Clube 15 de Novembro er byens fodboldklub. Indbyggertallet i 2010 var 60.080.

Eksterne Links 
 http://www.campobom.rs.gov.br/ 

Byer i Brasilien